മുക്കുപണ്ടം പണയപ്പെടുത്തിയും, ഭൂമിയുടെ മതിപ്പ് വില കൂട്ടി കാണിച്ചും തട്ടിപ്പ് തൃശൂരില് രണ്ട് സഹകരണ ബാങ്കുകളിലെ തട്ടിപ്പ് കൂടി പുറത്ത് തൃശൂര്: തൃശൂരിലെ മറ്റ് രണ്ട് സഹകരണ ബാങ്കുകളിലെ തട്ടിപ്പ് കൂടി പുറത്ത്. കാരമുക്ക് സഹകരണ ബാങ്കില് മുക്കുപണ്ടം പണയപ്പെടുത്തി 22 വായ്പാ ഇടപാടുകളിലായി 36 ലക്ഷത്തി 57000 രൂപയാണ് തട്ടിച്ചത്. കണ്ടശ്ശാംകടവ് സ്വദേശി ടി ആര് ആന്റോ ആണ് തട്ടിപ്പ് നടത്തിയത്. സംഭവത്തില് ബ്രാഞ്ച് മാനേജരെ സസ്പെന്ഡ് ചെയ്തു. കൂടാതെ തൃശൂരില് സിപിഎം ഭരിക്കുന്ന മൂസ്പെറ്റ് സഹകരണ ബാങ്കില് വ്യാപക വായ്പാ ക്രമക്കേട് നടന്നെന്ന അസിസ്റ്റന്റ് രജിസ്ട്രാറുടെ റിപ്പോര്ട്ടും പുറത്ത് വന്നു. ഭൂമിയുടെ മതിപ്പ് വില കൂട്ടി കാണിച്ച് ഭരണ സമിതി അംഗങ്ങളാണ് തട്ടിപ്പ് നടത്തിയത്. പതിമൂന്ന് കോടി രൂപയുടെ നഷ്ടമുണ്ടെന്നാണ് റിപ്പോര്ട്ടില് പറയുന്നത്. എട്ട് മാസം മുമ്ബാണ് സഹകരണ അസിസ്റ്റന്റ് രജിസ്ട്രാര് മൂസ് പെറ്റ് ബാങ്കിലെ ക്രമക്കേടിനെ കുറിച്ച് അന്വേഷിച്ച് റിപ്പോര്ട്ട് സമര്പ്പിച്ചത്. ബാങ്കിന്റെ പ്രവര്ത്തന പരിധിക്ക് പുറത്താണ് പല വായ്പകളും നല്കിയിരിക്കുന്നത്. ഭരണ സമിതി അംഗങ്ങളും ബന്ധുക്കളും അനധികൃതമായി വായ്പ തരപ്പെടുത്തി. ഭൂമി വില ഉയര്ത്തിക്കാട്ടി വായ്പ സ്വന്തമാക്കി. ഉദാഹരണത്തിന് സെസ്റ്റിന് 20,000 രൂപ മതിപ്പ് വിലയുള്ള ഭൂമിയ്ക്ക് 1 ലക്ഷം രൂപയുടെ മൂല്യം കാണിച്ചാണ് വായ്പ നല്കിയിരിക്കുന്നത്. ഒരേ ഭൂമിയുടെ ഈടില് രണ്ടും മൂന്നും വായ്പകള് അനുവദിച്ചു. അത് തിരിച്ചടയ്ക്കാതെ കിട്ടാകടമായി. 38 ലക്ഷം രൂപ അറ്റാദായമുണ്ടായിരുന്ന ബാങ്ക് 13 കോടിയുടെ നഷ്ടത്തിലേക്ക് കൂപ്പുകുത്തിയതായി രജിസ്ട്രാര്ക്ക് സമര്പ്പിച്ച റിപ്പോര്ട്ടില് പറയുന്നു. ക്രമക്കേടിനെ കുറിച്ച് സിപിഎം നിയോഗിച്ച അന്വേഷണ സംഘം റിപ്പോര്ട്ട് നല്കിയെങ്കിലും ഇതുവരെ നടപടിയുണ്ടായില്ല